ਸਿਰਲੇਖ: ਆਰਿਫ਼ ਜਾਫਰ ਜਿਨ੍ਹਾਂ ਲੜੀ ਸਮਲਿੰਗਤਾ ਨੂੰ ਅਪਰਾਧ ਦੀ ਕੈਟੇਗਰੀ ਤੋਂ ਹਟਾਉਣ ਦੀ ਲੜਾਈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸਮਲਿੰਗਤਾ ਨੂੰ ਅਪਰਾਧਿਕ ਕੈਟੇਗਰੀ ਤੋਂ ਹਟਾਉਣ ਦੀ ਮੰਗ ਨੂੰ ਲੈ ਕੇ ਪਟੀਸ਼ਨ ਦਾਖ਼ਲ ਕਰਨ ਵਾਲਿਆਂ 'ਚ ਆਰਿਫ਼ ਜਾਫ਼ਰ ਵੀ ਸ਼ਾਮਿਲ ਸਨ

ਇਸ ਫ਼ੈਸਲੇ 'ਤੇ ਐਲਜੀਬੀਟੀ ਕਾਰਕੁਨ ਆਰਿਫ਼ ਜਾਫ਼ਰ ਨਾਲ ਮੈਂ ਗੱਲਬਾਤ ਕੀਤੀ। ਇਸ ਮਾਮਲੇ 'ਚ ਖ਼ੁਦ ਇੱਕ ਪਟੀਸ਼ਨ ਪਾਉਣ ਵਾਲੇ ਆਰਿਫ਼ ਜਾਫਰ ਨੂੰ ਧਾਰਾ 377 ਤਹਿਤ 47 ਦਿਨ ਜੇਲ੍ਹ 'ਚ ਬਿਤਾਉਣੇ ਪਏ ਸਨ।

ਐਨਕਾਂ ਲਾਈ ਨਿੱਕੇ ਕੱਦ ਦਾ ਸ਼ਖ਼ਸ ਜਿਸਦੀ ਕਮੀਜ਼ 'ਚ ਇੱਕ ਚਮਕਦਾ ਹੋਇਆ ਗੁਲਾਬੀ ਰੰਗ ਦਾ ਬਟਨ ਲੱਗਿਆ ਹੋਇਆ ਸੀ। ਉਹ ਆਪਣੇ ਦਿਲ ਦੇ ਸਭ ਤੋਂ ਨੇੜਲੇ ਮੁੱਦੇ ਦਾ ਸੁਪਰੀਮ ਕੋਰਟ ਦੇ ਬਾਹਰ ਸਮਰਥਨ ਕਰ ਰਿਹਾ ਸੀ।

ਇਹ ਵੀ ਪੜ੍ਹੋ:

ਫ਼ੈਸਲੇ ਦੇ ਇੰਤਜ਼ਾਰ 'ਚ ਸੁਪਰੀਮ ਕੋਰਟ ਦੇ ਬਗੀਚੇ 'ਚ ਖੜ੍ਹੇ ਅਤੇ ਕਈ ਤਰ੍ਹਾਂ ਦੇ ਖ਼ਦਸ਼ਿਆਂ ਨਾਲ ਘਿਰੇ ਆਰਿਫ਼ ਨੇ ਉਸ ਸਮੇਂ ਨੂੰ ਯਾਦ ਕਰਦੇ ਹੋਏ ਕਿਹਾ, ''ਉਹ ਬਹੁਤ ਦਰਦਨਾਕ ਸੀ।''

ਆਰਿਫ਼ ਨੇ ਦੱਸਿਆ, ''ਸਿਰਫ਼ ਮੇਰੀ ਲਿੰਗਤਾ (ਸੈਕਸ਼ੂਅਲਿਟੀ) ਕਾਰਨ ਮੈਨੂੰ ਪਾਣੀ ਤੱਕ ਨਹੀਂ ਦਿੱਤਾ ਜਾਂਦਾ ਸੀ ਅਤੇ ਰੋਜ਼ ਕੁੱਟਮਾਰ ਇੱਕ ਭਿਆਨਕ ਤਜ਼ਰਬਾ ਸੀ, ਮੈਨੂੰ ਉਸ ਸਮੇਂ ਬਾਰੇ ਗੱਲ ਕਰਨ ਵਿੱਚ ਵੀ ਲਗਪਗ 17 ਸਾਲ ਦਾ ਸਮਾਂ ਲੱਗਿਆ ਅਤੇ ਤਾਂ ਜਾ ਕੇ ਮੈਂ ਹਿੰਮਤ ਜੁਟਾ ਸਕਿਆ।''

ਸਮਲਿੰਗਤਾ ਨੂੰ ਅਪਰਾਧਿਕ ਕੈਟੇਗਰੀ ਤੋਂ ਹਟਾਉਣ ਦੀ ਮੰਗ ਨੂੰ ਲੈ ਕੇ ਪਟੀਸ਼ਨ ਦਾਖ਼ਲ ਕਰਨ ਵਾਲਿਆਂ 'ਚ ਆਰਿਫ਼ ਜਾਫਰ ਵੀ ਸ਼ਾਮਿਲ ਸਨ।

ਉਨ੍ਹਾਂ ਦੀ ਅਰਜ਼ੀ 'ਚ 2013 ਦੇ ਉਸ ਫ਼ੈਸਲੇ 'ਤੇ ਮੁੜ ਵਿਚਾਰ ਕਰਨ ਦੀ ਮੰਗ ਕੀਤੀ ਗਈ ਸੀ, ਜਿਸ 'ਚ ਸਮਲਿੰਗਤਾ ਨੂੰ ਅਪਰਾਧ ਮੰਨਣ ਵਾਲੀ ਧਾਰਾ 377 ਨੂੰ ਬਰਕਰਾਰ ਰੱਖਿਆ ਗਿਆ ਸੀ। 

ਇਹ ਕਾਨੂੰਨ ਬ੍ਰਿਟਿਸ਼ ਕਾਲ ਦੀ ਨਿਸ਼ਾਨੀ ਹੈ ਜਿਸ ਦੀ ਵਰਤੋਂ ਐਲਜੀਬੀਟੀ ਲੋਕਾਂ ਨਾਲ ਵਿਤਕਰਾ ਕਰਨ ਲਈ ਕੀਤੀ ਜਾਂਦੀ ਸੀ।

ਇਹ ਪੁਲਿਸ ਅਤੇ ਹੋਰ ਲੋਕਾਂ ਦੇ ਹੱਥ 'ਚ ਐਲਜੀਬੀਟੀ ਲੋਕਾਂ ਨੂੰ ਪ੍ਰੇਸ਼ਾਨ, ਸ਼ੋਸ਼ਿਤ ਅਤੇ ਬਲੈਕਮੇਲ ਕਰਨ ਦਾ ਇੱਕ ਹਥਿਆਰ ਸੀ।

ਜਾਫ਼ਰ ਅਨੁਸਾਰ ਸਮਲਿੰਗਤਾ ਦੇ ਕਾਨੂੰਨ ਦੀ ਵਰਤੋਂ ਐਲਜੀਬੀਟੀ ਲੋਕਾਂ ਨੂੰ ਪ੍ਰੇਸ਼ਾਨ, ਸ਼ੋਸ਼ਿਤ ਅਤੇ ਬਲੈਕਮੇਲ ਕਰਨ ਲਈ ਕਰਦੇ ਸਨ

ਪਰ ਖ਼ੁਦ ਨੂੰ ਸਮਲਿੰਗੀ ਮੰਨਣ ਵਾਲੇ ਆਰਿਫ਼ ਜਾਫਰ ਮੁਤਾਬਕ ਇਹ ਕਾਨੂੰਨ ਤਸ਼ਦੱਦ ਤੋਂ ਵੀ ਕਿਤੇ ਅੱਗੇ ਚਲਾ ਗਿਆ ਸੀ।

ਆਰਿਫ਼ ਨੂੰ ਉਨ੍ਹਾਂ ਦੇ ਚਾਰ ਸਾਥੀਆਂ ਦੇ ਨਾਲ ਇੱਕ ਸੰਸਥਾ 'ਭਰੋਸਾ ਟਰੱਸਟ' ਤੋਂ ਗ੍ਰਿਫ਼ਤਾਰ ਕੀਤਾ ਗਿਆ ਸੀ। ਉਨ੍ਹਾਂ 'ਤੇ ਸਮਲਿੰਗੀ ਅਤੇ ਟ੍ਰਾਂਸਜੈਂਡਰ ਲੋਕਾਂ ਨੂੰ ਜਾਣਕਾਰੀ, ਸਲਾਹ ਦੇਣਾ ਅਤੇ ਉਨ੍ਹਾਂ ਨੂੰ ਸਮਰਥਨ ਦੇਣ ਦਾ ਇਲਜ਼ਾਮ ਸੀ।

ਇਹ ਵੀ ਪੜ੍ਹੋ:

ਉਨ੍ਹਾਂ ਨੂੰ 8 ਜੁਲਾਈ 2001 ਨੂੰ ਧਾਰਾ 377 ਦੇ ਤਹਿਤ ਗ੍ਰਿਫ਼ਤਾਰ ਕੀਤਾ ਗਿਆ ਸੀ। ਇੱਥੋਂ ਤੱਕ ਕਿ ਗ੍ਰਿਫ਼ਤਾਰੀ ਤੋਂ ਪਹਿਲਾਂ ਪੁਲਿਸ ਨੇ ਉਨ੍ਹਾਂ ਨੂੰ ਸ਼ਰ੍ਹੇਆਮ ਕੁੱਟਿਆ ਵੀ ਸੀ।

ਸੁਪਰੀਮ ਕੋਰਟ ਦੇ ਫ਼ੈਸਲੇ ਤੋਂ ਬਾਅਦ LGBT ਭਾਈਚਾਰੇ 'ਚ ਖ਼ੁਸ਼ੀ ਦੀ ਲਹਿਰ ਸੀ

'ਇੱਕ ਸਾਜ਼ਿਸ਼ ਦਾ ਇਲਜ਼ਾਮ'

ਪੁਲਿਸ ਨੇ ਉਨ੍ਹਾਂ ਦੇ ਦਫ਼ਤਰਾਂ 'ਤੇ ਛਾਪੇਮਾਰੀ ਕੀਤੀ ਅਤੇ ਲਿੰਗਤਾ 'ਤੇ ਕਿਤਾਬਾਂ, ਜਾਣਕਾਰੀ ਦੇਣ ਦੇ ਮਕਸਦ ਨਾਲ ਰੱਖੇ ਗਏ ਕੰਡੋਮ ਅਤੇ...